กาลามสูตร

กาลามสูตร (เรียกอีกอย่างว่า เกสปุตตสูตร) คือ พระสูตรที่พระโคตมพุทธเจ้าทรงแสดงแก่ชาวกาลามะ หมู่บ้านเกสปุตตนิคม แคว้นโกศล กาลามสูตรเป็นหลักแห่งความเชื่อที่พระพุทธองค์ทรงวางไว้ให้แก่พุทธศาสนิกชน ไม่ให้เชื่อสิ่งใด ๆ อย่างงมงายโดยไม่ใช้ปัญญาพิจารณาให้เห็นจริงถึงคุณโทษหรือดีไม่ดีก่อนเชื่อ มีอยู่ 10 ประการ ได้แก่
 มา อนุสฺสวเนน - อย่าเพิ่งเชื่อเพราะฟังตามกันมา
 มา ปรมฺปราย - อย่าเพิ่งเชื่อเพราะถือสืบกันมา 
 มา อิติกิราย - อย่าเพิ่งเชื่อเพราะข่าวเล่าลือ
 มา ปิฏกสมฺปทาเนน - อย่าเพิ่งเชื่อเพราะมีในตำรา
 มา ตกฺกเหตุ - อย่าเพิ่งเชื่อเพราะตรรกะ 
 มา นยเหตุ - อย่าเพิ่งเชื่อเพราะอนุมาน  
 มา อาการปริวิตกฺเกน - อย่าเพิ่งเชื่อเพราะลักษณะอาการที่ปรากฎ
 มา ทิฎฐินิชฺฌานกฺขนฺติยา - อย่าเพิ่งเชื่อเพราะตรงกับความคิดของตน
 มา ภพฺพรูปตา - อย่าเพิ่งเชื่อเพราะดูน่าเชื่อถือ 
 มา สมโณ โน ครูติ - อย่าเพิ่งเชื่อเพราะเป็นครูของตน 

เมื่อใดสอบสวนจนรู้ได้ด้วยตนเองว่า ธรรมเหล่านั้นเป็นอกุศลหรือมีโทษเมื่อนั้นพึงละเสีย และเมื่อใดสอบสวนจนรู้ได้ด้วยตนเองว่า ธรรมเหล่านั้นเป็นกุศลหรือไม่มีโทษ
เมื่อนั้นพึงถือปฏิบัติ

อ้างอิง 

พระสูตรในพระไตรปิฎกเถรวาท
อังคุตตรนิกาย
ธรรมหมวด 10
คำศัพท์ศาสนาพุทธ